Nepal-aardbewing: Dodetal styg steeds‘n Historiese gebou wat weens die aardbewing ineengestort het. Foto: AP Photo/ Niranjan Shrestha Volgens die polisie in Nepal is minstens 876 mense in die land dood. In Indië is 20 mense dood, ses in Tibet en twee in Bangladesj. Die dodetal sal na verwagting nog verder styg. Die aardbewing met ŉ magnitude van 7,8 het kort na middagete plaasgevind. ŉ Naskok met ŉ magnitude van 6,6 het sowat ŉ uur later gevolg. Die aardbewing het sowat 80 km van Nepal se hoofstad, Katmandoe, op ŉ diepte van 11 km voorgekom. Katmandoe se internasionale lughawe is na afloop van die aardbewing gesluit. Die aardbewing het ook ŉ sneeustorting op Everest tot gevolg gehad. Minstens agt mense is dood en 30 beseer. Klik hier vir vorige berigte oor die aardbewing op Maroela Media.